Antti Lehmus

Antti Lehmus (k. 1938 Neuvostoliitto) oli suomalaissyntyinen, sittemmin Neuvostoliittoon siirtynyt SKP:n jäsen ja aktiivinen toimija.

Lehmus valmistui ylioppilaaksi 1923. Hän oli puolueen tehtävissä 1923–1927 ja suoritti sinä aikana 1925–1926 asevelvollisuuden. Vuonna 1927 hän siirtyi Neuvostoliittoon, jossa hän palveli puna-armeijassa ja oli poliittisen osaston instruktori eli politrukki. Hän pyrki Frunzen sota-akatemiaan ja sai suosituksen Kullervo Mannerin kautta puolueelta, jolta niitä oli pyytänyt häntä varten Karjalan jääkäriprikaatin komentaja Eyolf Mattson. Lehmus oli aiemmin pyrkinyt akatemiaan, mutta häntä ei ollut hyväksytty, Mannerin arvelun mukaan siksi, että hän oli ylioppilas. Lehmus ei suosituksista huolimatta päässyt akatemiaan, ja hän työskenteli sitten Kustannusliike Kirjan julkaisuosastolla sekä työläisenä Karjalan käsiteollisuustrustissa. Hänet teloitettiin 1938.

Lähteet 

SKP:ssä (1918–1990) vaikuttaneet henkilöt
Stalinin vainoissa kuolleet
Suomalaiset teloitetut
Syntymävuosi puuttuu
Vuonna 1938 kuolleet